اولوسلارآراسی انسانی فورومو، تورکیه‌نین انسانی یاردیم قونوسون‌داکی ایشلرین‌دن اؤترو ایستانبولو 2016نین "اینسان‌لیق باشکندی" سئچدی.
فرق‌لی اؤلکه، دین و مدنیت‌دن فعال‌لار طرفین‌دن یارادیلان اولوسلارآراسی انسانی فورومو طرفیندن باشلادیلان پروگراملا هر ایل، دونیادا انسانی یاردیم ائدن اؤلکه، "اینسان‌لیق باشکندی" سئچیله‌جک.
بونا گؤره ایستانبول، مختلیف معیارلار نظره آلینا‌راق، تورکیه‌نین ائتمیش اولدوغو چالیشمالاردان اؤترو بو عنوانا لایق گؤرولن ایلک شهر اولدو.
بو چرچیوه‌ده، تورک امکداش‌لیق و کووردیناسیون آژانسی باشقانلیغی (تیکا)، تورک قیزیل‌آیی، آفت و عاجل یاردیم رهبرلیگی باشقان‌لیغی و ایستانبول بؤیوکشهر بلدیه‌سی‌نین ده دستکلریله، ایل بولونجا مختلیف پروگرام‌لار گرچکلشدیریله‌جک.
عدالت و قالخینما پارتیسی باشقان کؤمکچی‌سی و فوروم اینسان‌لیق باشکندی ایستانبول حاضرلیق کمیته‌سی عضوو یاسین آکتای، تشکیل ائدیلن تانیتیم کنفرانسیندا، گؤزل بیر اویقولاما باشلاتدیق‌لارینی و ایلک اؤدولون ایستانبولا وئریلمه‌سین‌دن اؤترو موتلو اولدوق‌لارینی سؤیله‌دی.
تورکیه‌نین، اینسانی کؤمک قونوسوندا ان اؤنده گلن اؤلکه اولدوغونو دیله گتیرن آکتای،
"تورکیه حسابلاما‌لارا گؤره دونیادا انسانی یاردیم‌دا ان اؤنده گلن اؤلکه. تورکیه‌ده چوخ ساییدا اؤلکه‌دن سیغینماچی وار. اونلاری ان یاخشی شکیلده آغیرلاییریق" دئدی.
آکتای، تورکیه‌نین بونو ائدرکن هئچ بیر حسابین ایچینده اولمادیغینی، تامامیله اینسانی مقصدله بونو ائتدیگینی وورغولادی.
